Incendiul care a izbucnit vineri la o mare fabrică de armament din Berlin a stârnit îngrijorare și alertă în capitala Germaniei. Potrivit informațiilor furnizate de dailymail, incendiul a avut loc la o fabrică metalurgică utilizată de compania responsabilă pentru crearea sistemului de apărare antiaeriană IRIS-T, folosit și de Ucraina.
Un nor extrem de periculos planează asupra Berlinului în urma incendiului de la o fabrică de produse chimice, pompierii avertizând că ar putea apărea cianură de hidrogen (n.r. un lichid incolor, gălbui, inflamabil, cu o solubilitate bună în apă, cu un miros neplăcut de migdale amare, extrem de toxic).
Oamenii au fost avertizați să închidă toate ferestrele, să rămână în case și să oprească unitățile de ventilație, după ce incendiul a afectat firma care produce arme furnizate Ucrainei.
Presa germană a relatat că un incendiu cu fum periculos a izbucnit la o unitate metalurgică a întreprinderii germane Diehl Metal Applications GmbH din sectorul apărării, care produce sistemul IRIS-T.
Potrivit revistei germane Spiegel, incendiul de la unitatea Diehl din Berlin, care face parte dintr-o companie care produce sisteme de apărare antiaeriană pentru Ucraina, nu a afectat fabricarea IRIS-T.
O purtătoare de cuvânt a firmei tehnice Diehl a confirmat că structura incendiată le aparține.
Potrivit lui Adrian Wenzel, un purtător de cuvânt al serviciului de pompieri din Berlin, structura a ars în întregime și o parte din ea a căzut. Echipele de pompieri încearcă să stingă incendiul din exterior, deoarece acesta nu poate fi stăpânit din interior, a adăugat el.
Potrivit presei germane, 160 de pompieri au intervenit la fața locului.
Primele IRIS-T au fost înmânate Ucrainei în octombrie 2022. Ziarul german Der Speigel a relatat la acea vreme că Berlinul plănuia să livreze Kievului patru sisteme. Predarea a fost făcută în apropierea graniței dintre Polonia și Ucraina.
De asemenea, pompierii din Berlin au publicat pe X o hartă a capitalei Germaniei cu locurile unde sunt cele mai mari riscuri generate de incendiu: